ΚΟΙΝΗ ΘΕΣΗ (ΕΚ) αριθ. 3/98 που καθορίστηκε από το Συμβούλιο στις 11 Δεκεμβρίου 1997 για την έκδοση της οδηγίας 98/. . ./ΕΚ του Συμβουλίου, της . . ., σχετικά με την καταγραφή των ατόμων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας (98/C 23/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που αναφέρεται στο άρθρο 189 Γ της συνθήκης (3),

Εκτιμώντας:

(1) ότι πρέπει να ληφθούν στα πλαίσια της κοινής πολιτικής μεταφορών περαιτέρω μέτρα για τη βελτίωση της ασφάλειας των θαλάσσιων μεταφορών 7

(2) ότι η Κοινότητα ανησυχεί σοβαρά για τα θαλάσσια ατυχήματα επιβατηγών πλοίων με αποτέλεσμα τη μαζική απώλεια ανθρώπινων ζωών, ειδικότερα δε τα ατυχήματα των πλοίων «Herald of Free Enterprise» και «Estonia» 7 ότι οι χρησιμοποιούντες επιβατηγά πλοία και ταχύπλοα επιβατηγά σκάφη σε όλη την Κοινότητα δικαιούνται να αναμένουν και να λαμβάνουν κατάλληλο επίπεδο ασφάλειας, καθώς και ένα ικανοποιητικό σύστημα πληροφοριών το οποίο θα διευκολύνει τις ενέργειες αναζήτησης και διάσωσης και την αποτελεσματική αντιμετώπιση των συνεπειών του ατυχήματος 7

(3) ότι είναι ανάγκη να εξασφαλισθεί ότι ο αριθμός των επιβατών των επιβατηγών πλοίων δεν υπερβαίνει τον αριθμό που έχει εγκριθεί για το συγκεκριμένο πλοίο και τον εξοπλισμό ασφάλειας που διαθέτει 7 ότι οι εταιρείες θα πρέπει να είναι σε θέση να ενημερώνουν τις υπηρεσίες αναζήτησης και διάσωσης σχετικά με τον αριθμό των ατόμων που εμπλέκονται σε τυχόν ατύχημα 7

(4) ότι πρέπει να συγκεντρώνονται πληροφορίες σχετικά με τους επιβάτες και το πλήρωμα για να διευκολύνεται η αναζήτηση και διάσωση και η αποτελεσματική αντιμετώπιση των συνεπειών του ατυχήματος, δηλαδή να προσδιορίζεται η ταυτότητα των εμπλεκομένων ατόμων, να παρέχεται περισσότερη σαφήνεια ως προς τα συναφή νομικά ζητήματα και να προωθείται μια σωστότερη ιατρική περίθαλψη στους διασωζόμενους 7 ότι, μ' αυτές τις πληροφορίες, θα ανακουφιζόταν η αναίτια αγωνία των συγγενών και όσων άλλων ενδιαφέρονται για τους επιβάτες πλοίων τα οποία εμπλέκονται σε ναυτικά ατυχήματα εντός υδάτων για τα οποία είναι υπεύθυνα τα κράτη μέλη σύμφωνα με τη διεθνή σύμβαση του 1979 για τη θαλάσσια αναζήτηση και διάσωση (SAR) 7

(5) ότι οι επιβάτες θα πρέπει επομένως να μετρώνται και να καταγράφονται πριν τον απόπλου του πλοίου 7

(6) ότι ο κανονισμός III/27 της διεθνούς σύμβασης για την ασφάλεια της ανθρώπινης ζωής στη θάλασσα (SOLAS) προβλέπει καταμέτρηση και καταγραφή όλων των ατόμων που επιβαίνουν επιβατηγών πλοίων που εκτελούν διεθνείς πλόες, και δη από 1ης Ιουλίου 1997 και από 1ης Ιανουαρίου 1999 αντιστοίχως, ενώ ταυτόχρονα επιτρέπει στις αρχές να απαλλάσσουν από αυτές τις υποχρεώσεις τα επιβατηγά πλοία που πλέουν σε προφυλαγμένα ύδατα, καθώς και από την υποχρέωση της καταγραφής αν οι προγραμματισμένοι πλόες των πλοίων αυτών καθιστούν πρακτικά αδύνατο τον καταρτισμό των σχετικών καταστάσεων 7 ότι ο εν λόγω κανονισμός SOLAS δεν έχει εφαρμογή στους πλόες εσωτερικού, ενώ αφήνει στη διάκριση των επιμέρους κρατών μελών σημαντικά θέματα ερμηνείας 7

(7) ότι η παρούσα οδηγία δεν συμφωνεί με το δικαίωμα των κρατών μελών να επιβάλλουν στα επιβατηγά πλοία που πλέουν μεταξύ λιμένων τους ορισμένες αυστηρότερες απαιτήσεις από τις οριζόμενες στον κανονισμό SOLAS 7

(8) ότι ενόψει, ειδικότερα, της διάστασης της εσωτερικής αγοράς των θαλάσσιων επιβατικών μεταφορών, η δράση σε κοινοτικό επίπεδο είναι ο αποτελεσματικότερος τρόπος καθιέρωσης ενός κοινού ελάχιστου επιπέδου ασφάλειας για τα πλοία σε όλη την Κοινότητα 7

(9) ότι, δεδομένης της αρχής της αναλογικότητας, η οδηγία του Συμβουλίου αποτελεί τον προσήκοντα τύπο νομικής πράξης, καθότι παρέχει το πλαίσιο για μια ενιαία και υποχρεωτική εφαρμογή των κανόνων ασφαλείας από τα κράτη μέλη, ενώ ταυτόχρονα αφήνει σε κάθε κράτος μέλος το δικαίωμα να αποφασίζει τα μέσα εφαρμογής που αρμόζουν καλύτερα στο εσωτερικό του σύστημα 7

(10) ότι τα κράτη μέλη μπορούν να εξασφαλίσουν ότι τα επιβατηγά πλοία που φέρουν τη σημαία τους και οι εταιρείες που τα εκμεταλλεύονται τηρούν τους εφαρμοστέους κανόνες ασφαλείας 7 ότι οι κανόνες αυτοί δεν θα πρέπει να επιβληθούν στα πλοία που πλέουν μεταξύ λιμένων τρίτων χωρών 7 ότι σ' αυτά τα δρομολόγια έχουν εφαρμογή οι διατάξεις της SOLAS 7

(11) ότι ο μόνος τρόπος να εξασφαλιστεί η ασφάλεια και η αποτελεσματική αντιμετώπιση των συνεπειών τυχόν ατυχήματος για όλα τα επιβατηγά πλοία, ανεξαρτήτως σημαίας, τα οποία εκτελούν ή επιθυμούν να εκτελούν δρομολόγια από λιμένες κρατών μελών, είναι να απαιτούν τα κράτη μέλη την πραγματική συμμόρφωση προς τους οικείους κανόνες ως προϋπόθεση για τη χρησιμοποίηση των λιμένων τους 7 ότι η πρόβλεψη εξαιρέσεων από αυτούς τους κανόνες δεν μπορεί να αφεθεί αποκλειστικά στο κράτος της σημαίας, καθότι μόνο το κράτος ελλιμενισμού είναι σε θέση να προσδιορίζει τις απαιτήσεις για την καλύτερη δυνατή διεξαγωγή ενεργειών έρευνας και διάσωσης για τα επιβατηγά πλοία που πλέουν από και προς λιμένα του 7

(12) ότι, για να εναρμονιστεί η προστασία της ασφάλειας και να αποφευχθούν στρεβλώσεις του ανταγωνισμού, τα κράτη μέλη δεν θα πρέπει, για λόγους άλλους από αυτούς που αναφέρει η παρούσα οδηγία, να χορηγούν απαλλαγές ή να παρεκκλίνουν από τις διατάξεις SOLAS σχετικά με τις «πληροφορίες για τους επιβάτες» για ταξίδια με σημείο αναχώρησης ή προορισμού κοινοτικούς λιμένες 7

(13) ότι για πρακτικούς λόγους και για να αποφευχθεί στρέβλωση του ανταγωνισμού, πρέπει να καθιερωθεί ενιαία προσέγγιση όσον αφορά τον προσδιορισμό των πλόων για τους οποίους θα πρέπει να είναι υποχρεωτική η καταγραφή των επιβαινόντων 7 ότι ο καθορισμός του ορίου των 20 μιλίων οφείλεται στο ότι λήφθηκαν υπόψη γενικές αρχές και συγκεκριμένες ανησυχίες που καλύπτουν όλα τα κράτη μέλη 7

(14) ότι για συγκεκριμένους λειτουργικούς λόγους, ο προσδιορισμός του αριθμού των επιβαινόντων στα επιβατηγά πλοία που διαπλέουν τον πορθμό της Μεσσήνης θα μπορούσε να γίνεται για ένα περιορισμένο διάστημα με τρόπο απλούστερο από το μέτρημα καθενός ατομικά 7 ότι θα πρέπει να δοθεί στα κράτη μέλη η δυνατότητα κάποιων ελαφρύνσεων της υποχρέωσης να γνωστοποιείται στην ξηρά ο αριθμός των επιβαινόντων προκειμένου για επιβατηγά πλοία που εκτελούν τακτικούς πλόες μικρής διάρκειας εξ ολοκλήρου σε προστατευμένες θαλάσσιες περιοχές, κατά την έννοια της παρούσας οδηγίας 7 ότι τα επιβατηγά πλοία που λειτουργούν αποκλειστικά σε προστατευμένες θαλάσσιες περιοχές συνιστούν μικρότερο κίνδυνο και κατά συνέπεια θα πρέπει να μπορούν να τύχουν απαλλαγής 7 ότι, σε ορισμένες ειδικές περιπτώσεις, ενδέχεται να είναι πρακτικά πολύ δύσκολο για τις ναυτιλιακές εταιρείες να καταγράφουν τους επιβαίνοντες, και επομένως, σε ειδικές περιπτώσεις και υπό σαφώς προσδιορισμένες προϋποθέσεις, θα μπορούσε να επιτραπεί παρέκκλιση από την υποχρέωση της καταγραφής 7

(15) ότι η συγκέντρωση και η επεξεργασία δεδομένων για συγκεκριμένα άτομα πρέπει να πραγματοποιείται σύμφωνα με τις αρχές περί προστασίας των δεδομένων που ορίζει η οδηγία 95/46/ΕΟΚ (4) 7 ότι, ειδικότερα, οι ενδιαφερόμενοι πρέπει να ενημερώνονται τη στιγμή της συγκέντρωσης των δεδομένων για τους σκοπούς για τους οποίους απαιτείται αυτό, και τα δεδομένα θα πρέπει να τηρούνται μόνο για πολύ μικρό διάστημα, το οποίο εν πάση περιπτώσει δεν θα είναι μεγαλύτερο από όσο απαιτείται για τις ανάγκες της παρούσας οδηγίας 7

(16) ότι είναι αναγκαίο να συσταθεί επιτροπή από αντιπροσώπους των κρατών μελών για να συνδράμει την Επιτροπή στην αποτελεσματική εφαρμογή της οδηγίας 7 ότι η επιτροπή που ορίζει το άρθρο 12 της οδηγίας 93/75/ΕΟΚ (5) μπορεί να αναλάβει το έργο αυτό 7

(17) ότι, μέσω της επιτροπής αυτής, μπορούν να προσαρμοστούν ορισμένες διατάξεις της παρούσας οδηγίας ώστε, να ληφθούν υπόψη μελλοντικές τροποποιήσεις της σύμβασης SOLAS που έχουν τεθεί σε ισχύ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος της παρούσας οδηγίας είναι να προωθηθούν η ασφάλεια και οι δυνατότητες διάσωσης των επιβατών και των πληρωμάτων επιβατηγών πλοίων που εκτελούν δρομολόγια προς ή από λιμένες των κρατών μελών της Κοινότητας και να διασφαλιστεί ότι η αναζήτηση και διάσωση, καθώς και οι συνέπειες ενός ατυχήματος θα μπορούν να αντιμετωπιστούν πιο αποτελεσματικά.

Άρθρο 2

Για τους σκοπούς της παρούσας οδηγίας, νοούνται ως:

- «άτομα», όλα τα άτομα επί του πλοίου ανεξαρτήτως ηλικίας,

- «επιβατηγό πλοίο», θαλασσοπλούν πλοίο ή ταχύπλοο σκάφος που μεταφέρει περισσότερους από δώδεκα επιβάτες,

- «ταχύπλοο σκάφος», ταχύπλοο σκάφος όπως ορίζεται από τον κανονισμό 1 του κεφαλαίου X της σύμβασης SOLAS 1974 όπως ισχύει κατά την ημερομηνία έκδοσης της παρούσας οδηγίας,

- «εταιρεία», ο πλοιοκτήτης του επιβατηγού πλοίου ή κάθε άλλος οργανισμός ή πρόσωπο, όπως ο διαχειριστής ή ο ναυλωτής, που έχει αναλάβει από τον πλοιοκτήτη την ευθύνη εκμετάλλευσης του επιβατηγού πλοίου,

- «κώδικας ISM», ο διεθνής κώδικας διαχείρισης για την ασφαλή λειτουργία των πλοίων και για την πρόληψη της ρύπανσης, που εγκρίθηκε από τον διεθνή ναυτιλιακό οργανισμό με την απόφαση Α.741 (18) της συνέλευσης της 4ης Νοεμβρίου 1993,

- «αρμόδιος της καταγραφής επιβατών», το επί της ξηράς αρμόδιο πρόσωπο που ορίζει η εταιρεία για να τηρεί τις υποχρεώσεις που απορρέουν από τον κώδικα ISM, ή πρόσωπο επί της ξηράς που έχει ορίσει η εταιρεία ως υπεύθυνο για τη συγκέντρωση των πληροφοριών σχετικά με τα πρόσωπα που επιβιβάζονται σε επιβατηγό πλοίο της εταιρείας,

- «αρμόδια αρχή», η αρμόδια αρχή του κράτους μέλους που είναι υπεύθυνη για την αναζήτηση και τη διάσωση ή την οποία αφορούν οι συνέπειες ατυχήματος,

- «μίλι», 1 852 μέτρα,

- «προστατευμένη θαλάσσια περιοχή», μια θαλάσσια περιοχή προφυλαγμένη από τις συνθήκες της ανοιχτής θάλασσας στην οποία τα πλοία ουδέποτε απέχουν περισσότερο από 6 μίλια από ένα καταφύγιο στο οποίο μπορούν να αποβιβασθούν ναυαγοί και της οποίας η εγγύτητα προς εγκαταστάσεις αναζήτησης και διάσωσης είναι εξασφαλισμένη,

- «τακτική γραμμή», μια σειρά θαλάσσιων διαδρομών εκτελουμένων κατά τρόπον ώστε να εξυπηρετείται η συγκοινωνία μεταξύ των αυτών δύο ή περισσοτέρων λιμένων, είτε:

α) σύμφωνα με γνωστοποιημένο πρόγραμμα ή

β) με διαδρομές τόσο τακτικές ή συχνές ώστε να αποτελούν εμφανώς συστηματική σειρά.

- «τρίτη χώρα», χώρα η οποία δεν είναι κράτος μέλος.

Άρθρο 3

Η παρούσα οδηγία εφαρμόζεται σε όλα τα επιβατηγά πλοία, με εξαίρεση:

- τα πολεμικά πλοία και τα οπλιταγωγά πλοία και

- τα σκάφη αναψυχής, εκτός αν έχουν ή πρόκειται να έχουν πλήρωμα και να μεταφέρουν περισσότερους από δώδεκα επιβάτες για εμπορικούς σκοπούς.

Άρθρο 4

1. Όλα τα άτομα που επιβαίνουν επιβατηγών πλοίων τα οποία αναχωρούν από λιμένα κράτους μέλους θα καταμετρώνται πριν από την αναχώρηση του επιβατηγού πλοίου.

2. Ο αριθμός των ατόμων θα ανακοινώνεται πριν από την αναχώρηση στον κυβερνήτη του επιβατηγού πλοίου καθώς και στον αρμόδιο για την καταγραφή της εταιρείας, ή σε κάθε άλλο σύστημα που διαθέτει η εταιρεία επί της ξηράς και εξυπηρετεί τον ίδιο σκοπό.

Άρθρο 5

1. Οι ακόλουθες πληροφορίες καταχωρούνται για όλα τα επιβατηγά πλοία τα οποία αναχωρούν από λιμένα κράτους μέλους και πραγματοποιούν δρομολόγιο άνω των 20 μιλίων από το σημείο αναχώρησής τους:

- το επώνυμο των ατόμων που επιβαίνουν του πλοίου,

- το όνομα ή το αρχικό γράμμα,

- το φύλο,

- η ηλικία ή ένδειξη για την κατηγορία ηλικίας (ενήλικος, παιδί, βρέφος) στην οποία ανήκει το άτομο είτε η ηλικία ή το έτος γεννήσεως,

- εφόσον παρέχονται οικειοθελώς από τον επιβάτη, πληροφορίες σχετικά με τις ειδικές φροντίδες ή τη βοήθεια που χρειάζεται ο εν λόγω επιβάτης σε περίπτωση έκτακτης ανάγκης.

2. Οι πληροφορίες αυτές συλλέγονται πριν την αναχώρηση και γνωστοποιούνται το αργότερο εντός 30 λεπτών μετά την αναχώρηση του επιβατηγού πλοίου στον αρμόδιο της εταιρείας για την καταμέτρηση ή στην εταιρεία ή σε επί ξηράς σύστημα της εταιρείας το οποίο εξυπηρετεί τον ίδιο σκοπό.

Άρθρο 6

1. Κάθε κράτος μέλος απαιτεί από την εταιρεία, όσον αφορά τα επιβατηγά πλοία που φέρουν τη σημαία του και τα οποία αποπλέουν από λιμένα εκτός Κοινότητας και κατευθύνονται σε λιμένα εντός της Κοινότητας, να εξασφαλίζει ότι παρέχονται τα στοιχεία που ορίζουν η παράγραφος 1 του άρθρου 4 και η παράγραφος 1 του άρθρου 5, όπως ορίζεται από την παράγραφο 2 του άρθρου 4 και την παράγραφο 2 του άρθρου 5.

2. Κάθε κράτος μέλος απαιτεί από την εταιρεία, όσον αφορά τα επιβατηγά πλοία που φέρουν τη σημαία τρίτης χώρας και τα οποία αποπλέουν από λιμένα εκτός Κοινότητας και κατευθύνονται προς λιμένα εντός της Κοινότητας, να εξασφαλίζει ότι τα στοιχεία που ορίζουν το άρθρο 4 παράγραφος 1 και το άρθρο 5 παράγραφος 1 συγκεντρώνονται και διατηρούνται κατά τρόπον ώστε να είναι διαθέσιμα στην αρμόδια αρχή, εφόσον χρειαστούν χάριν αναζήτησης και διάσωσης και για τις περαιτέρω συνέπειες ατυχήματος.

3. Όταν τα κράτη μέλη, στο πλαίσιο των σχετικών διατάξεων SOLAS, παραχωρούν απαλλαγές ή παρεκκλίσεις όσον αφορά την καταγραφή των επιβατών πλοίων που φέρουν τη σημαία τους και καταπλέουν σε κοινοτικούς λιμένες προερχόμενα από λιμένες εκτός Κοινότητας, μπορούν να παραχωρούν τις εξαιρέσεις αυτές μόνον υπό τους όρους που καθορίζουν οι σχετικές με τις απαλλαγές ή τις παρεκκλίσεις διατάξεις της παρούσας οδηγίας.

Άρθρο 7

Πριν από την αναχώρηση ο κυβερνήτης εξασφαλίζει ότι ο αριθμός των ατόμων που επιβαίνουν του πλοίου που αναχωρεί από λιμένα κράτους μέλους δεν υπερβαίνει τον αριθμό για τον οποίο έχει πιστοποιηθεί το πλοίο του.

Άρθρο 8

Οσάκις το απαιτούν οι διατάξεις των άρθρων 4 και 5, όλες οι εταιρείες που αναλαμβάνουν την ευθύνη εκμετάλλευσης επιβατηγού πλοίου:

- καταρτίζουν σύστημα καταγραφής πληροφοριών για τους επιβάτες. Το σύστημα συμμορφούται προς τα κριτήρια που ορίζονται από το άρθρο 11,

- ορίζουν αρμόδιο για την καταγραφή των επιβατών, υπεύθυνο για τη διατήρηση και τη διαβίβαση αυτών των πληροφοριών σε περίπτωση έκτακτης ανάγκης ή ύστερα από ατύχημα.

Η εταιρεία εξασφαλίζει ότι οι πληροφορίες που απαιτούνται σύμφωνα με την παρούσα οδηγία τίθενται ανά πάσα στιγμή στη διάθεση της αρχής της αρμόδιας για την αναζήτηση και διάσωση σε περίπτωση κινδύνου ή ύστερα από ατύχημα.

Τα δεδομένα προσωπικού χαρακτήρα που συλλέγονται σύμφωνα με τις διατάξεις του άρθρου 5 δεν διατηρούνται περισσότερο απ' όσο χρειάζεται για τους σκοπούς της παρούσας οδηγίας.

Η εταιρεία εξασφαλίζει ότι οι πληροφορίες για λεπτομέρειες σχετικά με άτομα που έχουν δηλώσει ότι χρειάζονται ειδική φροντίδα ή βοήθεια σε περίπτωση έκτακτης ανάγκης, καταγράφονται δεόντως και ανακοινώνονται στον κυβερνήτη πριν από την αναχώρηση του επιβατηγού πλοίου.

Άρθρο 9

1. Ένα κράτος μέλος από λιμένα του οποίου αναχωρεί επιβατηγό πλοίο μπορεί να μειώνει το όριο των 20 μιλίων που ορίζεται από το άρθρο 5.

Οι αποφάσεις για τον υποβιβασμό του ορίου για διαδρομές μεταξύ δύο λιμένων διαφορετικών κρατών μελών λαμβάνονται από κοινού από τα εν λόγω δύο κράτη.

2. α) Κατά την εφαρμογή των επιτασσομένων από την παράγραφο 1 του άρθρου 4, η Ιταλική Δημοκρατία δύναται, για τακτικές γραμμές που διαπλέουν τον πορθμό της Μεσσήνης, να εκδώσει διατάξεις κατά τις οποίες ο μέγιστος επιτρεπτός αριθμός των επιβαινόντων σε ένα επιβατικό πλοίο που μεταφέρει άμαξες επιβατικών συρμών και οδικά οχήματα να καταμετράται βάσει του μεγίστου αριθμού επιβατών που επιτρέπεται να μεταφέρονται στις σιδηροδρομικές άμαξες και όλα τα άλλα επιβιβαζόμενα οχήματα, εφόσον η ατομική καταμέτρηση των προσώπων δεν είναι δυνατόν να εξασφαλισθεί εξ αιτίας λειτουργικών λόγων. Η εφαρμογή της διάταξης αυτής περιορίζεται σε διάστημα τεσσάρων ετών. Τυχόν παράτασή της πέραν τούτου θα αποφασιστεί σύμφωνα με την παράγραφο 3 και υπό το φως της πείρας που θα αποκτηθεί.

β) Ένα κράτος μέλος από λιμένα του οποίου αναχωρεί πλοίο μπορεί να απαλλάσσει επιβατηγά πλοία, τα οποία εκτελούν αποκλειστικά και μόνο σε προστατευμένες θαλάσσιες περιοχές τακτικά δρομολόγια διαρκείας μικρότερης της μίας ώρας μεταξύ λιμένων, από την υποχρέωση της παραγράφου 2 του άρθρου 4 περί γνωστοποίησης του αριθμού των επιβαινόντων ατόμων στον αρμόδιο για την καταγραφή των επιβατών ή σε επί ξηράς σύστημα που διαθέτει η εταιρεία για να εξυπηρετεί τον ίδιο σκοπό.

γ) Ένα κράτος μέλος μπορεί να απαλλάσσει από την υποχρέωση περί της οποίας το άρθρο 5 τα επιβατηγά πλοία που εκτελούν διαδρομές μεταξύ δύο λιμένων ή διαδρομές από και προς τον ίδιο λιμένα χωρίς ενδιάμεσες προσεγγίσεις, αποκλειστικά και μόνο σε προστατευμένες θαλάσσιες περιοχές.

3. Στις περιστάσεις που αναφέρει η παράγραφος 2, εφαρμόζεται η ακόλουθη διαδικασία:

α) τα κράτη μέλη ενημερώνουν αμελλητί την Επιτροπή για την απόφαση περί απαλλαγής ή παρέκκλισης από τις σχετικές διατάξεις των άρθρων 4 και 5, παρέχοντας ουσιαστικές εξηγήσεις 7

β) εάν η Επιτροπή, εντός έξι μηνών από την κοινοποίηση, θεωρήσει ότι η απόφαση αυτή δεν δικαιολογείται ή ότι θα μπορούσε να έχει αρνητικές συνέπειες στον ανταγωνισμό, μπορεί ενεργώντας σύμφωνα με τη διαδικασία του άρθρου 13, να ζητήσει από το κράτος μέλος να τροποποιήσει ή να αποσύρει την απόφασή του.

4. Για τις τακτικές γραμμές σε περιοχή όπου η ετήσια πιθανότητα το σημαντικό ύψος κύματος να υπερβαίνει τα 2 μέτρα είναι μικρότερη του 10 %, και

- εφόσον η διαδρομή δεν υπερβαίνει κατά προσέγγιση τα 30 μίλια από το σημείο αναχώρησης ή

- εάν ο κύριος σκοπός της υπηρεσίας είναι η παροχή τακτικής σύνδεσης σε απόμερες κοινότητες για τις συνήθεις χρήσεις,

ένα κράτος μέλος, από λιμένα του οποίου αποπλέουν επιβατηγά πλοία για εγχώριες διαδρομές, ή δύο κράτη μέλη μεταξύ λιμένων των οποίων εκτελούν διαδρομές επιβατηγά πλοία, μπορούν να ζητούν από την Επιτροπή, εάν κρίνουν ότι είναι ανεφάρμοστο το να καταγράφουν οι εταιρείες τις πληροφορίες περί των οποίων το άρθρο 5 παράγραφος 1, καθολική ή μερική παρέκκλιση από την απαίτηση αυτή.

Εν προκειμένω, πρέπει να παρέχονται αποδείξεις για το ανεφάρμοστο του πράγματος. Επιπλέον, πρέπει να αποδεικνύεται ότι στην περιοχή εντός της οποίας εκτελούν διαδρομές τα πλοία αυτά υπάρχουν επίγεια βοηθητικά συστήματα ναυσιπλοΐας, και αξιόπιστες καιρικές προγνώσεις και ότι υπάρχουν ικανοποιητικά και επαρκή μέσα αναζήτησης και διάσωσης. Οι παρεκκλίσεις που παραχωρούνται δυνάμει της παρούσας παραγράφου δεν επιτρέπεται να επηρεάζουν δυσμενώς τον ανταγωνισμό.

Οι αποφάσεις λαμβάνονται με τη διαδικασία περί της οποίας το άρθρο 13.

5. Ένα κράτος μέλος δεν παρέχει απαλλαγές, σύμφωνα με τις διατάξεις της παρούσας οδηγίας, ούτε παρεκκλίσεις, σε επιβατηγά πλοία που αποπλέουν από τους λιμένες του υπό σημαία τρίτης χώρας συμβαλλομένου μέρους της σύμβασης SOLAS, η οποία σύμφωνα με τις σχετικές διατάξεις SOLAS δεν συμφωνεί με την εφαρμογή απαλλαγών αυτού του είδους.

Άρθρο 10

Τα συστήματα καταγραφής που καθιερώνονται σύμφωνα με το άρθρο 8 εγκρίνονται από τα κράτη μέλη.

Τα κράτη μέλη ελέγχουν, αν μη τι άλλο δειγματοληπτικά, την ορθή λειτουργία των συστημάτων καταγραφής που έχουν καθιερωθεί σύμφωνα με την παρούσα οδηγία στην επικράτειά τους.

Τα κράτη μέλη ορίζουν την αρμόδια αρχή στην οποία οι εταιρείες που αναφέρει το άρθρο 8, γνωστοποιούν τις πληροφορίες που απαιτούνται στο πλαίσιο της παρούσας οδηγίας.

Άρθρο 11

1. Τα συστήματα καταγραφής για τις ανάγκες της παρούσας οδηγίας, πρέπει να πληρούν τα ακόλουθα λειτουργικά κριτήρια:

i) >ΘΕΣΗ ΠΗΝΑΚΑ>

ii) >ΘΕΣΗ ΠΗΝΑΚΑ>

iii) >ΘΕΣΗ ΠΗΝΑΚΑ>

iv) >ΘΕΣΗ ΠΗΝΑΚΑ>

2. Η ύπαρξη πολλών διαφορετικών συστημάτων στο ίδιο ή σε παρόμοιο δρομολόγιο πρέπει να αποφεύγεται.

Άρθρο 12

Με την επιφύλαξη των διαδικασιών τροποποίησης της σύμβασης SOLAS, η παρούσα οδηγία μπορεί να τροποποιηθεί σύμφωνα με τη διαδικασία του άρθρου 13, ώστε να εξασφαλισθεί η εφαρμογή, για τους σκοπούς της παρούσας οδηγίας και χωρίς να διευρυνθεί το πεδίο εφαρμογής της, των μελλοντικών τροποποιήσεων της σύμβασης SOLAS σχετικά με τα συστήματα καταγραφής που θα τεθούν σε ισχύ μετά την έκδοση της παρούσας οδηγίας.

Άρθρο 13

Η Επιτροπή επικουρείται από την επιτροπή που έχει συσταθεί σύμφωνα με το άρθρο 12 παράγραφος 1 της οδηγίας 93/75/ΕΟΚ. Η επιτροπή αυτή λειτουργεί σύμφωνα με τη διαδικασία των παραγράφων 2 και 3 του εν λόγω άρθρου.

Άρθρο 14

Τα κράτη μέλη καθορίζουν σύστημα κυρώσεων για την παράβαση των διατάξεων εθνικού δικαίου που θεσπίζονται σύμφωνα με την παρούσα οδηγία και λαμβάνουν όλα τα αναγκαία μέτρα για την εφαρμογή των κυρώσεων αυτών. Οι επιβαλλόμενες κυρώσεις είναι αποτελεσματικές, αναλογικές και αποτρεπτικές.

Άρθρο 15

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για τη συμμόρφωση με την παρούσα οδηγία το αργότερο την 1η Ιανουαρίου 1999 και ενημερώνουν αμέσως σχετικά την Επιτροπή. Το άρθρο 5 εφαρμόζεται το αργότερο από την 1η Ιανουαρίου 2000.

2. Οι διατάξεις που θεσπίζονται από τα κράτη μέλη περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

3. Τα κράτη μέλη ανακοινώνουν αμέσως στην Επιτροπή όλες τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα άλλα κράτη μέλη.

Άρθρο 16

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 17

Η παρούσα οδηγία απευθύνεται στα κράτη μέλη.

. . .

Για το Συμβούλιο

Ο Πρόεδρος

(1) EE C 31 της 31.1.1997, σ. 5 και EE C 275 της 11.9.1997, σ. 7.

(2) EE C 206 της 7.7.1997, σ. 111.

(3) Γνώμη του Ευρωπαϊκού Κοινοβουλίου της 29ης Μαΐου 1997 (EE C 182 της 16.6.1997, σ. 14), κοινή θέση του Συμβουλίου της 11ης Δεκεμβρίου 1997 και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) EE L 281 της 23.11.1995, σ. 31.

(5) EE L 247 της 5.10.1993, σ. 19.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Η Επιτροπή υπέβαλε στο Συμβούλιο την 26η Νοεμβρίου 1996, μια πρόταση οδηγίας του Συμβουλίου σχετικά με την καταγραφή των ατόμων που ταξιδεύουν με επιβατηγά πλοία (1). Η πρόταση αυτή είχε ως νομική βάση την παράγραφο 2 του άρθρου 84 της συνθήκης ΕΚ.

Η Οικονομική και Κοινωνική Επιτροπή έδωσε τη γνώμη της την 23η Απριλίου 1997 (2). Το Ευρωπαϊκό Κοινοβούλιο έδωσε την γνώμη του, κατά πρώτη ανάγνωση, την 29η Μαΐου 1997 (3).

Η Επιτροπή τροποποίησε την πρότασή της, λαμβάνοντας υπόψη της τις ως άνω γνώμες και την διαβίβασε στο Συμβούλιο την 23η Ιουλίου 1997 (4).

Το Συμβούλιο ενέκρινε την κοινή του θέση σύμφωνα με το άρθρο 189 Γ της συνθήκης, την 11η Δεκεμβρίου 1997.

II. ΣΚΟΠΟΣ ΤΗΣ ΠΡΟΤΑΣΗΣ

Σκοπός της πρότασης της Επιτροπής είναι το να επιβληθεί στις εταιρείες που εκμεταλλεύονται επιβατηγά πλοία σε διεθνείς ή εσωτερικές γραμμές από ή προς λιμένες των κρατών μελών της Κοινότητας, να καταμετρούν τους επιβάτες τους και το πλήρωμά τους, πριν από τον απόπλου και να καταγράφουν, αν το ταξίδι ξεπερνά τα 20 μίλια, από το σημείο απόπλου, τα ονόματά τους, το φύλο τους, την κατηγορία ηλικίας και εφόσον αυτοί θέλουν, ενδεχόμενες πληροφορίες για τις ειδικές φροντίδες που απαιτούνται σε επείγουσες περιπτώσεις.

Η καταμέτρηση θα βοηθήσει στο να εξασφαλισθεί ότι ο αριθμός των προσώπων που επιβαίνουν στο σκάφος, δεν υπερβαίνει τη μέγιστη ικανότητα του σκάφους και θα παρέχει στις υπηρεσίες παροχής άμεσης βοήθειας πληροφορίες σχετικά με τον αριθμό των προσώπων που θα πρέπει να διασωθούν σε περίπτωση ατυχήματος. Η καταγραφή των ατόμων που επιβαίνουν στα πλοία θα βοηθήσει όλες τις υπηρεσίες που επεμβαίνουν εφόσον συμβεί ατύχημα. Η οδηγία τέλος θα συμβάλει στο να μη θίγεται ο ανταγωνισμός μεταξύ των εταιριών που εκμεταλλεύονται πλοία σε παρόμοιες γραμμές.

Η ιδέα της καταμέτρησης και της καταγραφής των επιβατών προέκυψε μετά από το ατύχημα του «Herald of Free Enterprise» το 1987 και η αξία της έγινε ακόμη πλέον προφανής μετά το ατύχημα του «Estonia» το 1994. Περιλαμβάνεται στο σημείο II.2 του ψηφίσματος του Συμβουλίου της 22ας Δεκεμβρίου 1994 για την ασφάλεια των επιβατηγών πορθμείων roll-on/roll-of (5). Το 1995 το ψήφισμα MSC 47 (66) του ΔΝΟ εισήγαγε την ιδέα στον κανονισμό III/27 της SOLAS (6).

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση αφορά όλα τα ποντοπόρα επιβατηγά πλοία και ταχύπλοα σκάφη που μεταφέρουν πάνω από 12 επιβάτες και αποπλέουν από λιμένα ευρισκόμενο σε κράτος μέλος ή αποπλέουν από τρίτη χώρα κατευθυνόμενα σε λιμένα της Κοινότητας (άρθρα 1 και 6).

Η κοινή θέση επιβάλλει να καταμετρώνται πριν από τον απόπλου όλα τα άτομα που ευρίσκονται στο πλοίο (άρθρο 4 παράγραφος 1, άρθρο 6 παράγραφοι 1 και 2). Οι επιβαίνοντες, ωστόσο, στα πλοία που διαπλέουν το στενό της Μεσσήνης επιτρέπεται, να καταμετρώνται με ένα απλοποιημένο σύστημα, το οποίο θα αναθεωρηθεί [άρθρο 9 παράγραφος 2 στοιχείο α)].

Επιπλέον αν το πλοίο εκτελεί πλόες που ξεπερνούν τα 20 μίλια, θα πρέπει να καταχωρούνται και τα ονόματα, το φύλο, η ηλικία και οι ενδεχόμενες επιθυμίες για ειδικές φροντίδες για περιπτώσεις έκτακτης ανάγκης, όλων των προσώπων που επιβιβάζονται (άρθρο 5 παράγραφος 1). Τα κράτη μέλη πάντως μπορούν να μειώσουν το όριο των 20 μιλίων (άρθρο 9 παράγραφος 1). Μπορούν επίσης να απαλλάσσουν από την υποχρέωση καταγραφής των επιβατών πλοία που ταξιδεύουν αποκλειστικά σε προστατευμένες θαλάσσιες περιοχές [άρθρο 9 παράγραφος 2 στοιχείο γ)], ή να ζητούν από την Επιτροπή την άδεια να παρεκκλίνουν από την υποχρέωση αυτή για τακτικές γραμμές που δεν ξεπερνούν τα 30 μίλια ή για τακτικές γραμμές που εξυπηρετούν απομονωμένες κοινότητες σε περιοχές με χαμηλό μέσο όρο ύψους κυμάτων, στις οποίες υπάρχουν επαρκή βοηθήματα ναυτιλίας, υπηρεσίες πρόγνωσης καιρού και μέσα αναζήτησης και διάσωσης (άρθρο 9 παράγραφος 4).

Ο αριθμός των επιβαινόντων στο πλοίο θα πρέπει να ανακοινώνεται πριν από τον απόπλου στον πλοίαρχο και στον αρμόδιο για την καταγραφή της εταιρείας, ή σε ένα επίγειο σύστημα που εξυπηρετεί τον ίδιο σκοπό (άρθρο 4 παράγραφος 2). Ο πλοίαρχος παραλαμβάνει επίσης, πριν από τον απόπλου, πληροφορίες σχετικά με τις ενδεχόμενες επιθυμίες για ειδικές φροντίδες που απαιτούνται σε περιπτώσεις έκτακτης ανάγκης (άρθρο 8, τέλος). Τα κράτη μέλη μπορούν ωστόσο να απαλλάξουν από την υποχρέωση ανακοίνωσης του αριθμού των επιβαινόντων στον αρμόδιο για την καταγραφή επιβατών, τα επιβατηγά πλοία που εκτελούν πλόες διαρκείας μικρότερης από μία ώρα, σε προστατευμένες θαλάσσιες περιοχές [άρθρο 9 παράγραφος 2 στοιχείο β)].

Ο πλοίαρχος διαπιστώνει, πριν από τον απόπλου, ότι ο αριθμός των επιβαινόντων δεν υπερβαίνει τον αριθμό για τον οποίο το πλοίο του έχει πιστοποιηθεί (άρθρο 7).

Τα προσωπικά στοιχεία των επιβατών διαβιβάζονται στον αρμόδιο για την καταμέτρηση, μέσα σε 30 λεπτά από τον απόπλου (άρθρο 5 παράγραφος 2). Ο αριθμός των επιβατών και τα προσωπικά στοιχεία που έχουν συλλεγεί είναι διαρκώς διαθέσιμα για να διαβιβασθούν στην αρμόδια για την αναζήτηση και διάσωση αρχή (άρθρο 8 παράγραφος 2). Τα προσωπικά στοιχεία δεν διατηρούνται περισσότερο από όσο χρειάζεται για τους σκοπούς της οδηγίας (άρθρο 8 παράγραφος 3).

Το σύστημα καταμέτρησης πρέπει να έχει εγκαθιδρυθεί ως την 1η Ιανουαρίου 1999. Το σύστημα καταγραφής των επιβατών πρέπει να λειτουργεί πριν από την 1η Ιανουαρίου 2000 (άρθρο 15).

IV. ΤΡΟΠΟΛΟΓΙΕΣ ΠΟΥ ΠΡΟΤΕΙΝΕΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

1. Τροπολογίες του Κοινοβουλίου που έγιναν δεκτές εν όλω ή εν μέρει από το Συμβούλιο και την Επιτροπή

Το Κοινοβούλιο πρότεινε με την τροπολογία αριθ. 8, που αφορά το άρθρο 6 της πρότασης της Επιτροπής (άρθρο 5 της κοινής θέσης), να αντικατασταθούν οι όροι «κατηγορία ηλικίας» με τον όρο «ηλικία». Το Συμβούλιο, για να διατηρήσει την ευελιξία, δεν μπόρεσε να δεχθεί την πρόταση αυτή ως είχε, συμφώνησε όμως να είναι δυνατόν, κατ' επιλογήν, να αναγράφεται η ακριβής ηλικία.

Το Κοινοβούλιο πρότεινε, με το τελευταίο μέρος της τροπολογίας αριθ. 8, να τροποποιηθεί η τελευταία περίοδος του άρθρου 6 της πρότασης ώστε τα προσωπικά στοιχεία των επιβαινόντων στο πλοίο να διαβιβάζονται, στον αρμόδιο για την καταχώρηση πριν από τον απόπλου και όχι μέσα σε 30 λεπτά από τον απόπλου. Η τροπολογία αυτή έγινε εν μέρει δεκτή, διότι το Συμβούλιο προσέθεσε μερικές λέξεις στην παράγραφο 2 του άρθρου 5 ώστε να προβλέπεται ότι τα στοιχεία «πρέπει να συλλέγονται πριν από τον απόπλου». Το Συμβούλιο θα μπορούσε πάντως να μη δεχθεί ότι τα στοιχεία θα πρέπει και να διαβιβάζονται στον αρμόδιο για την καταχώρηση, πριν από τον απόπλου, διότι η επεξεργασία τους μερικές φορές απαιτεί περισσότερο χρόνο όταν υπάρχουν διερχόμενοι επιβάτες, ή όταν η καταχώρηση γίνεται όχι μέσω συλλογής δελτίων επιβίβασης, αλλά με άλλα μέσα, όπως η χειρόγραφη καταγραφή των επιβατών. Εν πάση περιπτώσει, αν συμβεί ατύχημα, τα ονόματα των επιβατών δεν χρειάζονται αμέσως, διότι η πρώτη μέριμνα θα είναι η διάσωση των θυμάτων.

Η τροπολογία αριθ. 11, που αφορά το τέταρτο εδάφιο του άρθρου 8, έγινε δεκτή, διότι το προηγούμενο κείμενο θα κατέκλυζε τις δημόσιες αρχές με μια πληθώρα άχρηστων στοιχείων.

2. Τροπολογίες του Κοινοβουλίου που δεν έγιναν δεκτές από το Συμβούλιο ούτε την Επιτροπή

Οι νέες αιτιολογικές σκέψεις που προτάθηκαν με τις τροπολογίες αριθ. 1 και 2 απορρίφθηκαν διότι το Συμβούλιο έκρινε ότι αγνοούν όσα επιτεύχθησαν σε κοινοτικό και εθνικό επίπεδο.

Οι νέες αιτιολογικές σκέψεις που προτάθηκαν με τις τροπολογίες αριθ. 3 και 4 απορρίφθηκαν διότι αναφέρονται σε θέματα που ευρίσκονται έξω από το πεδίο του σχεδίου οδηγίας.

Οι τροπολογίες αριθ. 5, 7 και 10, σκοπός των οποίων είναι να δημιουργηθούν, μέσω προσθηκών στα άρθρα 1, 3 και 8, συνθήκες ανεπηρέαστου ανταγωνισμού μεταξύ της σήραγγας της Μάγχης και των πορθμίων της, δεν έγιναν δεκτές διότι αναφέρονται σε θέματα που ευρίσκονται εκτός του πεδίου της οδηγίας, σκοπός της οποίας είναι η εναρμόνιση της εφαρμογής, μέσα στην Κοινότητα, μιας σημαντικής επιταγής του SOLAS.

Η τροπολογία αριθ. 6, που αφορά την προσθήκη ενός ορισμού του «ποντοπόρου επιβατηγού πλοίου» στο άρθρο 2, δεν έγινε δεκτή διότι θα κατέληγε στο να μην εφαρμόζεται η οδηγία στα ποντοπόρα πλοία που εξυπηρετούν γραμμές σε προστατευμένα νερά. Εν πάση περιπτώσει η λέξη «ποντοπόρο» στον ορισμό του επιβατηγού πλοίου καθιστά σαφές ότι η οδηγία αφορά τα πλοία που εκτελούν θαλάσσια ταξίδια.

Το Κοινοβούλιο, με το πρώτο μέρος της τροπολογίας αριθ. 8 (το οποίο αφορά το άρθρο 6 της πρότασης της Επιτροπής - άρθρο 5 της κοινής θέσης) και με την τροπολογία αριθ. 12 (που αφορά την παράγραφο 1 του άρθρου 9) προτείνει να επεκταθεί η υποχρέωση καταγραφής ώστε να υπάγονται σε αυτήν οι πλόες που ξεπερνούν τις δύο ώρες. Αυτό δεν έγινε δεκτό διότι η διάρκεια μιας διαδρομής είναι ασαφές κριτήριο. Εν πάση περιπτώσει τα κράτη μέλη θα μπορούσαν να θεσπίσουν το κριτήριο αυτό βάσει της παραγράφου 1 του άρθρου 9 για βραδύτερα πλοία που καλύπτουν λιγότερο από 20 μίλια σε δύο ώρες, ή βάσει του στοιχείου γ) της παραγράφου 2 του άρθρου 9, ή βάσει της παραγράφου 3 του ιδίου άρθρου για ταχύτερα πλοία που καλύπτουν πάνω από 20 μίλια σε δύο ώρες.

Το Συμβούλιο δεν μπορεί επίσης να αντικαταστήσει στο άρθρο 6 της πρότασης της Επιτροπής (άρθρο 5 της κοινής θέσης) την επιλογή «το όνομα ή το αρχικό γράμμα» με μόνον «το όνομα», διότι θέλει να διατηρήσει μια κάποια ελαστικότητα για τους εφοπλιστές.

Η τροπολογία αριθ. 9 που αφορούσε την προσθήκη ενός νέου άρθρου 6α εκρίθη περιττή διότι η παράγραφος 2 του άρθρου 5 προβλέπει ήδη ότι ο αριθμός των επιβαινόντων πρέπει, για πλόες κάθε μήκους, να διαβιβάζεται, πριν από τον απόπλου, στον αρμόδιο για την καταχώρηση.

V. ΤΡΟΠΟΛΟΓΙΕΣ ΤΟΥ ΣΥΜΒΟΥΛΙΟΥ, ΤΙΣ ΟΠΟΙΕΣ ΔΕΝ ΠΡΟΤΕΙΝΕ ΤΟ ΚΟΙΝΟΒΟΥΛΙΟ

Ο τίτλος

Το Συμβούλιο προσέθεσε την φράση «που εκτελούν δρομολόγια προς ή από λιμένες των κρατών μελών της Κοινότητας», διότι δεν είναι δυνατόν να απαιτηθεί από τις αρχές των τρίτων χωρών να εφαρμόσουν μια κοινοτική οδηγία. (Βλέπε, για το ίδιο θέμα, το άρθρο 3 παρακάτω).

Οι αιτιολογικές παράγραφοι

Το Συμβούλιο διατύπωσε εκ νέου το προοίμιο, λαμβάνοντας υπόψη του τις νέες διατάξεις που παρενεβλήθησαν στο κείμενο (π.χ. αιτιολογική σκέψη 14) και τις τροπολογίες που επιφέρθησαν στην αρχική πρόταση της Επιτροπής (π.χ. αιτιολογικές σκέψεις 15 και 17). Το Συμβούλιο αντικατέστησε ορισμένα κείμενα με παρόμοια άλλα που έχουν ήδη χρησιμοποιηθεί σε άλλες οδηγίες (π.χ. αιτιολογικές σκέψεις 1 και 9), αφού διέγραψε ορισμένες άχρηστες φράσεις (π.χ. στην αιτιολογική σκέψη 8), και παρέθεσε τις παραγράφους σε λογικότερη σειρά, ή την σειρά των άρθρων.

Αιτιολογική σκέψη 15 άρθρο 6 τέλος της παραγράφου 2 (άρθρο 4 παράγραφος 2 της αρχικής πρότασης της Επιτροπής), άρθρο 8 τέταρτο εδάφιο και άρθρο 11 σημείο ii) (προστασία της ιδιωτικής ζωής)

Το Συμβούλιο επέφερε διάφορες τροποποιήσεις στην πρόταση της Επιτροπής για να προστατεύσει την ιδιωτική ζωή των επιβατών: η αιτιολογική σκέψη 15 υπενθυμίζει ότι συντρέχει εφαρμογή της οδηγίας 95/46/ΕΚ 7 στο τέλος της παραγράφου 2 του άρθρου 6 και στο τέταρτο εδάφιο του άρθρου 8 προσέθεσε ότι τα στοιχεία πρέπει να είναι στην διάθεση των αρχών για τις ανάγκες της αναζήτησης και διάσωσης και για την κατάρτιση του απολογισμού ενός δυστυχήματος. Η παράγραφος 5 του άρθρου 8, θέτει περιορισμούς στην αποθήκευση προσωπικών στοιχείων, αν και η προταθείσα τελευταία περίοδος διεγράφη ώστε να επιτρέπεται στις ναυτιλιακές εταιρείες να αποθηκεύουν πληροφορίες που θα χρησιμεύουν για την ρύθμιση κληρονομικών διαφορών που θα προκύπτουν μετά από δυστύχημα. Τέλος στο σημείο ii) του άρθρου 11 η «διαθεσιμότητα» αντικαταστάθηκε από την «προστασία της ιδιωτικής ζωής» διότι θα μπορούσε να ερμηνευθεί ως επιτρέπουσα άμεση πρόσβαση στα μηχανοργανωμένα αρχεία.

Άρθρο 2 (ορισμοί)

Το Συμβούλιο αντικατέστησε στον ορισμό του «επιβατηγού πλοίου» τη φράση «επιβατηγό πλοίο . . . που μεταφέρει περισσότερους από 12 επιβάτες» με την φράση «πλοίο . . . που μεταφέρει περισσότερους από 12 επιβάτες», διότι σύμωνα με τις συμβάσεις του Δ.Ν.Ο. κάθε πλοίο που μεταφέρει πάνω από 12 επιβάτες θεωρείται αυτοδικαίως επιβατηγό.

Οι όροι «εξουσιοδοτημένο πρόσωπο» αντικατεστάθησαν από τους όρους «αρμόδιος για την καταγραφή των επιβατών», ώστε να μην υπάρχει σύγχυση με το «εξουσιοδοτημένο πρόσωπο» που αναφέρει το σημείο 4 του διεθνούς κώδικα διαχείρισης της ασφάλειας (7). Η ίδια αλλαγή έγινε και στην παράγραφο 2 του άρθρου 4, την παράγραφο 2 του άρθρου 5 και στο δεύτερο εδάφιο του άρθρου 8.

Ο ορισμός των «προστατευμένων υδάτων» αντεκατεστάθη από τον ορισμό της «προστατευμένης θαλάσσιας περιοχής» (βλέπε κατωτέρω, παράγραφο 4 του άρθρου 9).

Προτιμήθηκαν επίσης νέοι ορισμοί των «τακτικών γραμμών» και της «τρίτης χώρας». Ο ορισμός των τακτικών γραμμών ελήφθη από τον κανονισμό (ΕΚ) αριθ. 3051/95.

Άρθρο 3 (εξαίρεση των πλόων μεταξύ τρίτων χωρών)

Η δεύτερη παράγραφος του προταθέντος άρθρου διεγράφη γιατί έδινε την ψευδή εντύπωση ότι τα πλοία που εξυπηρετούν γραμμές μεταξύ τρίτων χωρών δεν υποχρεούνται να τηρούν ανάλογους κανόνες, ενώ, όπως το αναφέρει και η αιτιολογική σκέψη 10, η καταμέτρηση και η καταγραφή επιβάλλονται και για τις τρίτες χώρες βάσει των διατάξεων της SOLAS. Εν πάση περιπτώσει η βασική αντίληψη κατά την οποία η οδηγία δεν εφαρμόζεται στις γραμμές μεταξύ τρίτων χωρών, εμφαίνεται ήδη στο άρθρο 1 και στον τίτλο.

Άρθρο 5 (άρθρο 4 της πρότασης της Επιτροπής) (γνωστοποίηση του καταλόγου των επιβατών)

Στο τέλος της παραγράφου 2, προστέθηκαν οι όροι «ή σε κάθε άλλο σύστημα που διαθέτει η εταιρεία επί της ξηράς και εξυπηρετεί τον ίδιο σκοπό» ώστε η καταχώρηση να τεθεί σε ίση θέση με την καταμέτρηση (βλέπε παράγραφο 2 του άρθρου 4).

Άρθρο 6 (άρθρο 4 της πρότασης της Επιτροπής) (ισχύς και για τα πλοία που έρχονται από τρίτες χώρες)

Για να βελτιωθεί η λογική ακολουθία του κειμένου, οι παράγραφοι 1, 2 και 3 του άρθρου 4 της πρότασης της Επιτροπης έγιναν παράγραφοι 3, 1 και 2 του άρθρου 6 της κοινής θέσης.

Άρθρο 7 (μέγιστος αριθμός επιβατών)

Το Συμβούλιο αντικατέστησε την φράση «για τον οποίο έχει πιστοποιηθεί το πλοίο» με την ευρύτερη έκφραση «τον οποίο επιτρέπεται να μεταφέρει το πλοίο», διότι σύμφωνα με την σύμβαση του SOLAS, υπάρχουν πλοία τα οποία δεν έχουν πιστοποιητικό για το μέγιστο αριθμό επιβατών.

Άρθρο 9 (εξαιρέσεις και παρεκκλίσεις)

Το Συμβούλιο προσέθεσε μια δεύτερη περίοδο στην παράγραφο 1 για να εξασφαλίσει το ότι όλες οι αποφάσεις να καταγράφονται οι επιβάτες σε ταξίδια που δεν υπερβαίνουν τα 20 μίλια, θα λαμβάνονται από τα οικεία δύο κράτη.

Το Συμβούλιο προσέθεσε ένα νέο στοιχείο α) στην παράγραφο 2, το οποίο επιτρέπει στην Ιταλική Δημοκρατία να διατηρήσει το σημερινό σύστημα καταμέτρησης στο στενό της Μεσσήνης, για τέσσερα έτη από την έναρξη της ισχύος της οδηγίας, με δυνατότητα παράτασης. Υπ' αυτό το σύστημα οι επιβάτες του σιδηροδρόμου, των λεωφορείων και των επιβατικών αυτοκινήτων δεν είναι δυνατόν να καταμετρηθούν ατομικά διότι, κατά κανόνα, δεν λαμβάνουν ατομικά εισιτήρια για την διάβαση του πορθμού. Ωστόσο η φόρτωση σιδηροδρομικών αμαξών, αυτοκινήτων και λεωφορείων σταματά μόλις η μεγίστη ικανότητα μεταφοράς επιβατών των οχημάτων που φορτώθηκαν στο πλοίο, προστιθέμενη στον αριθμό των λοιπών επιβατών, φθάσει την μεγίστη ικανότητα μεταφοράς επιβατών του πλοίου.

Προκείμενου περί της απαλλαγής από την υποχρέωση να γνωστοποιείται στον αρμόδιο για την καταγραφή ο αριθμός των επιβιβασθέντων [στοιχείο β) της παραράφου 2 του άρθρου 9 της κοινής θέσης 7 πρώτο εδάφιο της παραγράφου 2 του άρθρου 9 της πρότασης της Επιτροπής], το Συμβούλιο αντικατέστησε τον όρο «προστατευμένα ύδατα», δηλαδή ύδατα με χαμηλό ύψος κύματος, με τον όρο «προστατευμένες θαλάσσιες περιοχές», δηλαδή ύδατα «προστατευμένα από την επίδραση της ανοιχτής θάλασσας». Ο όρος αυτός ελήφθη από την παράγραφο 3 του άρθρου 7 της κοινής θέσης για οδηγία του Συμβουλίου περί κανόνων ασφαλείας και προτύπων για επιβατηγά πλοία (8). Το Συμβούλιο παρέτεινε επίσης την διάρκεια του διάπλου από 30 λεπτά σε μία ώρα.

Για την απαλλαγή από την καταχώρηση επιβατών, που προβλέπεται από το στοιχείο γ) της παραγράφου 2 του άρθρου 9 (δεύτερο εδάφιο της παραγράφου 2 του άρθρου 9 της πρότασης της Επιτροπής) το Συμβούλιο και πάλι αντικατέστησε τον όρο «προστατευμένα ύδατα» με τον όρο «προστατευμένες θαλάσσιες περιοχές». Η φράση «ή διαδρομές από και προς τον ίδιο λιμένα χωρίς ενδιάμεσες προσεγγίσεις» προσετέθησαν για να καλύψουν τις κρουαζιέρες. Η προϋπόθεση της εγγύτητος υπηρεσιών αναζήτησης και διάσωσης μεταφέρθηκε στον ορισμό «προστατευμένης θαλάσσιας περιοχής» στο άρθρο 2.

Το Συμβούλιο προσέθεσε τέλος, μια νέα παράγραφο 4 που επιτρέπει στα κράτη μέλη να ζητούν από την Επιτροπή άδεια να απαλλάσσουν από την υποχρέωση καταχώρησης τους τακτικούς πλόες που δεν υπερβαίνουν τα 30 μίλια ή τις τακτικές γραμμές προς απομονωμένες κοινότητες, που ασκούνται σε περιοχές με χαμηλό μέσο όρο υψών κύματος, όταν υπάρχουν επαρκή βοηθήματα ναυτιλίας, υπηρεσίες πρόγνωσης καιρού και μέσα αναζήτησης και διάσωσης και όταν η καταχώρηση των επιβατών θα ήταν δυσχερής.

Άρθρο 10 (συστήματα καταχώρησης)

Το Συμβούλιο επέφερε μερικές εκδοτικής φύσεως βελτιώσεις.

Άρθρο 11 (συστήματα καταχώρησης)

Το Συμβούλιο διέγραψε το σημείο iii) της πρότασης (το κριτήριο της ετοιμότητας), διότι επανελάμβανε την παράγραφο 1 του άρθρου 1 και την παράγραφο 2 του άρθρου 5, όπως έχουν τροποποιηθεί. Διέγραψε επίσης το σημείο vi) διότι δεν φαίνεται πιθανό να επινοηθούν άλλα συστήματα καταχώρησης, για τα μικρά πλοία που χρησιμοποιούν πολύ απλά συστήματα καταχώρησης με χαρτί και μελάνι.

Άρθρο 12 (επιτροπολογία)

Το Συμβούλιο απέρριψε τα προταθέντα στοιχεία α) και β) διότι θα προσέδιδαν νομοθετικές εξουσίες στη διαδικασία επιτροπολογίας. Για τον ίδιο λόγο, προσέθεσε τη φράση «χωρίς να διευρυνθεί το πεδίο εφαρμογής της» στην εναπομένουσα περίοδο που πρότεινε η Επιτροπή.

Άρθρο 13 (διαδικασία της επιτροπολογίας)

Το Συμβούλιο, λόγω της σημασίας των καθηκόντων που ανατίθενται στην Επιτροπή σύμφωνα με τα άρθρα 9 και 12, αντικαθιστά τη διαδικασία συμβουλευτικής επιτροπής, με την διαδικασία κανονιστικής επιτροπής του τύπου IIIα.

Άρθρο 14 (παράγραφος 3 του άρθρου 15 της πρότασης της Επιτροπής) (κυρώσεις)

Η παράγραφος 3 του άρθρου 15 της πρότασης της Επιτροπής μετετράπη σε ένα νέο άρθρο 14 ώστε να είναι βέβαιο ότι θα καλύπτεται από την παράγραφο 1 του άρθρου 15, η οποία αναθέτει στα κράτη μέλη το να θέσουν σε ισχύ τους νόμους, τους κανονισμούς και τις διοικητικές διατάξεις που απαιτούνται για την συμμόρφωσή τους με την παρούσα οδηγία.

Άρθρο 15 (άρθρο 14 της πρότασης της Επιτροπής)

Το Συμβούλιο ανέστειλε για ένα χρόνο τις προταθείσες ημερομηνίες εφαρμογής 1η Ιανουαρίου 1998 και 1η Ιανουαρίου 1999, διότι η οδηγία θα εκδοθεί πιθανώς μετά την 1η Ιανουαρίου 1998.

(1) EE C 31 της 31.1.1997, σ. 7.

(2) EE C 206 της 7.7.1997, σ. 111.

(3) Έγγρ. 8020/97 PE RE 39, σ. 20.

(4) EE C 275 της 11.9.1997, σ. 7.

(5) EE C 379 της 22.12.1994, σ. 8.

(6) Κανονισμός III/27 της SOLAS:

«1. Όλα τα πρόσωπα που επιβαίνουν σε επιβατηγά πλοία θα πρέπει να καταμετρώνται πριν από τον απόπλου.

2. Λεπτομέρειες σχετικά με τα πρόσωπα που έχουν δηλώσει ότι χρειάζονται ειδικές φροντίδες ή βοήθεια σε καταστάσεις έκτακτης ανάγκης θα πρέπει να καταγράφονται και να κοινοποιούνται στον πλοίαρχο πριν από τον απόπλου.

3. Επιπροσθέτως, όχι αργότερα από την 1η Ιανουαρίου 1999, τα ονόματα και το φύλο όλων των προσώπων που επιβαίνουν στο σκάφος, χωριστά όσον αφορά τους ενήλικους, τα παιδιά και τα βρέφη, θα πρέπει να καταγράφονται για σκοπούς που αφορούν την αναζήτηση και τη διάσωση.

4. Οι πληροφορίες που απαιτούνται από τα σημεία 1, 2 και 3 θα τηρούνται στην ξηρά και θα είναι ευκόλως προσιτές στις υπηρεσίες αναζήτησης και διάσωσης όταν αυτό χρειασθεί.

5. Οι διοικήσεις μπορούν να εξαιρέσουν επιβατηγά πλοία από τις απαιτήσεις του σημείου 3 εάν τα προγραμματισμένα ταξίδια των σκαφών αυτών καθιστούν ανεφάρμοστη την τήρηση των στοιχείων αυτών».

(7) Ο Κώδικας Δ.Δ.Α έχει προσαρτηθεί στον κανονισμό (ΕΚ) αριθ. 3051/95 περί διαχειρίσεως της ασφαλείας των επιβατηγών οχηματαγωγών πλοίων roll-on roll-of (EE L 320 της 30.12.1995, σ. 14).

(8) EE C 293 της 26.9.1997, σ. 1.